437.101 REGOLAMENTI DWAR L-IDENTIFIKAZZJONI ELETTRONIKA TAL-KLIEB L-AVVIŻ LEGALI 199 tal-2011. L-AVVIŻ LEGALI 199 tal-2011. 1. Titolu u skop. (1) It-titolu ta’ dawn ir-regolamenti hu r-Regolamenti dwar l-Identifikazzjoni Elettronika tal-Klieb. (2) Dawn ir-regolamenti jistabbilixxu l-kura u l-kontroll tal-klieb. Tifsir. 2. Għall-fini ta’ dawn ir-regolamenti: "detentur " tfisser kull min ikollu l-kustodja, jew soltu jitma jew jieħu ħsieb xikelb, is-sidien ta’ santwarju tal-klieb u petshops; " id-Direttur " tfisser id-Direttur responsabbli għas-Servizzi Veterinarji u, fil-qjies tal-funzjonijiet mogħtija, tinkludi lil kull uffiċjal pubbliku awtorizzat, bil-miktub, mid-Direttur għaldaqstant għal xi wieħed mill-għanijiet tal-Att dwar is-Servizzi Veterinarji; " identifikazzjoni elettronika " tfisser l-impjantazzjoni ta’ ċippa elettronika jew transponderfi speċi ta’ klieb kollha li huma konformi mal-istandard ISO 11784 jew l-Anness A tal-istandard ISO 11785 bl-iskop li tosserva u tirregola dawk l-ispeċi ta’ klieb kollha li huma konformi; "erba’ xhur " tfisser iż-żmien li jiġi stabbilt minn meta joħorġu in-nejbiet t’isfel tal-kelb; " il-Ministru " tfisser il-Ministru responsabbli għat-trattament xieraq tal-annimali; "kelb" tfisser annimal tal-ġenus tal-klieb (Canis familiaris); "kelb li jassisti " tfisser kull kelb mħarreġ li jkun ġie reġistrat bħala tali u ċċertifikat minn assoċjazzjoni approvata; "kelb li jiggwida " tfisser kelbmħarreġ li jkun ġie reġistrat bħala tali u ċċertifikat minn assoċjażzjoni approvata; "kelb tat-triq " tfisser kelb li la jkollu sid, lanqas detentur, jew li jkun barra l-konfini ta’ darsidu jew tal-fond tad-detentur tiegħu u li mhux taħt il-kontroll jew superviżjoni diretta ta’ xisid jew detentur; "sid" tfisser il-persuna jew entità ġuridikali f’isimhom ikun reġistrat il-kelb. 3. Min jieħu ħsieb il-kelb jitqies bħala detentur. Għall-finijiet tat-tifsira "detentur" fir-regolament 2, kull min fil-kustodja, pussess, dar jew fond tiegħu jinstab xikelb, ikun meqjus li jkun id-detentur tal-kelb, kemm il-darba ma jiġix ippruvat il-kuntrarju. 4. Identifikazzjoni elettronika. Kull persuna li jkollha fil-pussess tagħha kelb skont dawn ir-regolamenti għandha tidentifika elettronikament dan il-kelb sal-31 ta’ April, 2012. 5. Liċenzjar. (1) Malli jitħallas id-dritt preskritt, għandha tinħareġ li ċenza ta’ darba mid-Direttur meta l-kelb ikun ġie reġistrat u identifikat elettronikament permezz ta’ ċippa inserita intrascapulae bħalamezz ta’ identifikazzjoni. (2) Ebda persuna m’għandha żżomm kelb t’erba’ xhur jew aktar mingħajr liċenza. (3) Id-dritt preskritt għandu jkopri l-ispiża tal-mikroċippa u l-applikazzjoni tagħha kif ukoll ir-reġistazzjoni fid-database. (4) Sid jew detentur ta’ kelb għandu jiżgura li dak il-kelb ikun liebes badge jew midalja li jkollha n-numru tat-telefon tas-sid jew tad-detentur u din għandha titlibbes lilkelb f’kull ħin meta l-kelb ikun f’post pubbliku. (5) Id-Direttur għandu jkun responsabbli għall-ħruġ tal-liċenzi, iż-żamma ta’ data base nazzjonali u l-arranġamenti għall-mikroċippi tal-klieb, liema mikroċippi għandhom jiġu applikati taħt l-awtorità ta’ veterinarju. (6) Id-Direttur jippubblika lista tal-ħlasijiet involuti, u dak id-dritt għandu jkun soġġett għal tibdil minn żmien għal żmien kif pubblikat fil-Gazzetta. (7) Persuni li japplikaw għal liċenza għandhom ikunu għalqu t-tmin tax-il sena u jkunu kapaċi jieħdu ħsieb kelb. (8) Persuna nieqsa mid-dawl jew b’diżabilità li żżomm kelb li jiggwida jew kelb li jassisti tinħarġilha liċenza mingħajr ħlas, bla ma jittieħed kont ta’ kemm għandu jkollhaetà kif stabbilit fis-sub regolament (7). (9) Kull persuna li tinstab ħatja ta’ moħqrija fuq l-annimali għandha tkun projbita milli jkollha kelb jew milli tapplika għal xi liċenza oħra ta’ kelb għal dak iż-żmien li jista’ jiġi stabbilit mill-qorti. (10) Id-Direttur għandu jiġi avzat fi żmien sebat ijiem meta kelb li jkollu liċenza jmut jew jiġi trasferit minn sidu jew mid-detentur tiegħu. (11) Sid jew detentur li jitlefkelbli jkollu liċenza għandu javża b’dan li d-Direttur fi żmien tmienja u erbgħin siegħa. (12) Tkun meħtieġ a liċenza separata għal kull kelb. (13) Klieb importati għandhom jiġu liċenzati fi żmien disgħin jum mid-data minn meta ġew importati f’Malta. (14) Il-klieb kollha preżenti f’Malta fid-data tal-pubblikazzjoni ta’ dawn ir-regolamenti għandhom jiġu reġistrati għand id-Direttur fi żmien sena minn dik id-data. 6. (1) Uffiċjal tal-Pulizija jew kull uffiċjal awtorizzat mid-Direttur jista’ jaqbad u jżommkelb għal fini li jiddentifikah. (2) Is-sidien u d-detenturi m’għandhomx jabbandunaw il-klieb tagħhom. Ebda kelb li jkollu liċenza m’għandu jkun f’post pubbliku kemm-il darba ma jkollux lil sidu miegħu jew id-detentur tiegħu. 7. Qbid ta’ klieb. (1) Minkejja d-dispożizzjonijiet ta’ kull liġi oħra, kull uffiċjal tal-Pulizija jew uffiċjal awtorizzat mid-Direttur jista’ jaqbad kelb tat-triq u jżommu sakemm sidu jew id-detentur tiegħu jerġa’ jitolbu lura, iġi bil-liċenza ta’ dak il-kelbu jħallas l-ispejjeż kollha li jsiru kaġun taż-żamma tiegħu. (2) Jekk il-kelb ma jkunx intalab lura jew ma tinġiebx il-liċenza ta’ dak il-kelb, jew ma jkunux ġew imħall sa l-ispejjeż imsemmija taħt is-subregolament (1) fi żmien sebat ijiem mill-qbid tal-kel bil-Pulizija tista’ tiddisponi mill-kelb. (3) Il-ħlas tal-ispejjeż kif provdut fis-sub regolament (1) m’għandux jeżenta lis-sid jew lid-detentur tal-kelb minn kull responsabbiltà oħra li jkollu taħt dawn ir-regolamenti jew regolamenti oħra. 8. Pussess ta’ kelb tat-triq. Minkejja d-dispożizzjonijiet ta’ kull liġi oħra, kull persuna oħra ħlief uffiċjal tal-Pulizija jew uffiċjal awtorizzat mid-Direttur, li jkollu l-pussess ta’ kelb tat-triq għandha: (a) jekk il-kelb ikun mweġġa’ u jkun qedibati fiżikament, tagħmel l-arranġamenti neċessarji biex il-kelb jingħata kura veterinarja; u (b) jekk il-kelb ma jkunx imweġġa’ - (i) jirritorna l-kelb lil sidu jew lid-detentur tiegħu, jekk dan ikun magħruf; jew (ii) jieħu l-kelb fl-eqreb għassa tal-pulizija u jinforma lill-uffiċjal tal-Pulizija li jkun għassa dwar il-post fejn ikun instab il-kelbu, f’dak il-każ għandhom japplikaw id-dispożizzjonijiet tar-regolament 7 għal dak il-kelb; jew (iii) jieħu l-kelb f’santwarju reġistrat, fejn jiġi aċċertat jekk il-kelb ikollux mikroċippa u, f’kull każ, il-kelb għandu jinżamm f’dak is-santwarju għal minn ta’ l-anqas sebat ijiem biex jippermettu lil sidu jitolbu lura qabel ma jintbagħat f’post ta’ kenn, jew qabel ma terġa’ tinstabludar; jew (iv) jekk ikun jixtieq iżomm il-kelb bħala sid ġdid, jieħu il-kelb fl-eqreb għassa tal-pulizija, biex jirrapporta fejn ikun instab il-kelb u jaċċerta jekk il-kelb ikollux il-mikroċippa u jekk għandux diġà sid, u jekk le, għandhom ikunu japplikaw id-dispożizzjonijiet tar-regolament 7 għal dak is-sidġdid. 9. Reġistru Nazzjonali tal-Identifikazzjoni Elettronika tal-Klieb. Id-Dipartiment jista’ jikkomunika informazzjoni li tkun tinstab fir-Reġistru Nazzjonali tal-Identifikazzjoni Elettronika tal-Klieb lill-entitajiet oħra tal-Gvern jew entitajiet internazzjonali hekk kif jista’ jkun meħtieġ jew lil xi entità oħra għal skopijiet ta’ identifikazzjoni tas-sid. 10. Trobbija u bejgħ ta’ klieb. (1) In-nissiela (breeders) li jkunu biħsiebhom inisslu aktar minn erba’ boton ta’ ġriewi fis-sena għandhom jirreġistraw għand id-Direttur billi japplikaw għal liċenza u jimlew il-formola li hemm fl-Iskeda B, u wara dan għandhom iħallsu dritt ta’ liċenza fis-sena kif hemm fl-Iskeda A. L-ispejjeż ta’ liċenzjar ta’ nissiela (breeders) jistgħu jiġu pubblikati mid-Direttur minn żmien għal żmien fil-Gazzetta. (2) In-nissiela (breeders) għandhom iżommu reġistri tat-tnissil eżatti, li jinkludu id-data tat-twelid, isem il-ġenitur, is-sess tal-ġriew imwielda, l-għadd ta’ ġriewimwielda u li jmutu, jekk dan jiġri. (3) Ħadd m’għandu: (a) jgħammar kelba li jkollha anqas minn tnax-il xahar; (b) iwelled aktar minn sitt boton ta’ ġriewi minn kelba waħda; (ċ) iwelled żewġ boton ta’ ġriewi fi żmien tnax-il xahar mill-istess kelba; (d) ibiegħġer u qabel ma jkollu minn ta’ l-anqas tmien ġimgħat. 11. Reati u pieni. (1) Kull persuna li jkollha fil-pussess tagħha kelbu li ma tirreġistrax dak il-kelb fid-Dipartiment skont dawn ir-regolamenti, jew kull persuna jew entità li tagħti informazzjoni skorretta, inkompleta jew falza fil-formola ta’ reġistrazzjoni tkun ħatja ta’ reatteħel, meta tinsab ħatja, multa ta’ tliet mitteuro (€ 300). (2) Fl-eventwalità li jirriżulta li l-mikroċippa ma tistax tinqara intrascapulae f’kelb li jkun ġie identifikat elettronikament, is-sid jew il-persuna li jkollha fil-pussess tagħha dan il-kelbteħel multa ta’ ħames mitteuro (€ 500) sakemm ma tingiebx prova li l-mikroċippa għadha preżenti f’xi parti oħra fil-kelb. (3) Kull veterinarju awtorizzat biex jesegwixxi l-proċess ta’ identifikazzjoni elettronika skont id-dispożizzjonijiet tar-regolament 5(5) jeħel multa ta’ ħames mitteuro (€ 500) jekk il-veterinarju jinstabħati li intenzjonalment ipprovda informazzjoni skorretta dwar ir-reġistrazzjoni tal-klieb.